ข้อใดไม่ใช่เหตุผลที่ไม่ค่อยได้ยินคำว่า ประกันแบบชั่วระยะเวลา (Term)
1. เบี้ยประกันที่น้อยทำให้ค่าคอมมิชชั่นน้อยตามไปด้วย
2. ได้ความคุ้มครองสูง
3. คนส่วนใหญ่อยากได้เงินคืน
4. คนขายไม่นิยมขาย และคนซื้อไม่นิยมซื้อ
ข้อที่ถูกต้องคือ 2.  เพราะว่า เพราะการได้ความคุ้มครองสูง เป็นข้อดีของประกันแบบชั่วระยะเวลา (Term) นอกจากนั้นยังจ่ายเบี้ยประกันน้อย เพราะเป็นการเอาเบี้ยประกันไปซื้อความคุ้มครอง ไม่มีส่วนของเงินออม (ทำให้ไม่มีมูลค่าเงินสด)

ประกันแบบ Term จะมีลักษณะคล้ายกับประกันวินาศภัยมากกว่าประกันชีวิตรูปแบบอื่น บริษัทประกันโดยทั่วไปจะทำแบบประกันนี้ไว้รองรับเพียงบางช่วงอายุเท่านั้น ในเมืองไทยจะมีระยะเวลาสิ้นสุดของกรมธรรม์แน่นอนโดยจ่ายเบี้ยประกันคงที่ และอีกแบบคือ ทุนประกันลดลงเรื่อยๆ ตลอดระยะเวลาของสัญญาโดยจ่ายเบี้ยครั้งเดียวหรือคงที่ตลอดสัญญา เช่น ประกันสินเชื่อที่อยู่อาศัย (MRTA) ซึ่งทุนประกันก็จะลดลงไปเรื่อยๆ ตามจำนวนหนี้ที่ลดลง

ทำไมถึงไม่ค่อยได้ยินคำว่าประกันแบบ Term สักเท่าไรเลย เหตุผลหลักๆ ก็เพราะ “เบี้ยประกันที่น้อยทำให้ค่าคอมมิชชั่นน้อยตามไปด้วย” และ “คนส่วนใหญ่อยากได้เงินคืน” พอรวมๆ กันแล้ว “คนขายจึงไม่นิยมขาย และคนซื้อก็ไม่นิยมซื้อด้วย”  แน่นอนว่าแต่ละคนย่อมมีความต้องการไม่เหมือนกัน
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน